अंग्रेजी शराब की पेटियों से भरी कार जब्त, मुकदमा दर्ज
भास्कर न्यूज| मदनगंज-किशनगढ़
मदनगंजथाना पुलिस को मझेला रोड पर रविवार देर रात को लावारिस हालत में अंग्रेजी शराब की पेटियों से भरी एक कार मिली। कार में 11 पेटियां शराब की मिली। पुलिस ने शराब कार को जब्त कर अज्ञात व्यक्ति के खिलाफ मुकदमा दर्ज किया है। मदनगंज थाना पुलिस के अनुसार देर रात 11.30 बजे मुखबिर से इत्तला मिली कि मझेला रोड पर एक लावारिस हालत में कार खड़ी है। सूचना पर पुलिस मौके पर पहुंची और कार को देखा लेकिन मौके पर कार मालिक या अन्य कोई नहीं मिला। पुलिस ने कार की तलाश की तो उसमें अंग्रेजी शराब की 11 पेटियां मिली। पुलिस ने शराब की पेटियां कार को जब्त कर लिया।
मदनगंज थाना पुलिस ने जब्त की शराब से भरी कार।
hin_Deva bho_Deva hin_Deva hin_Deva